Образац 4 Б

Б) ГРУПАЦИЈА МЕДИЦИНСКИХ НАУКА

**С А Ж Е Т А К**

**РЕФЕРАТА КОМИСИЈЕ O ПРИЈАВЉЕНИМ КАНДИДАТИМА**

**ЗА ИЗБОР У ЗВАЊЕ РЕДОВНИ ПРОФЕСОР**

**I - О КОНКУРСУ**

Назив факултета: Медицински факултет, Универзитет у Београду

Ужа научна, oдносно уметничка област: Хирургија са анестезиологијом (дечја хирургија)

Број кандидата који се бирају: 1 (један)

Број пријављених кандидата: 1 (један)

Имена пријављених кандидата: др Слободан Г. Илић

**II - О КАНДИДАТИМА**

**1) - Основни биографски подаци**

- Име, средње име и презиме: Слободан (Гојко) Илић

- Датум и место рођења: 25.05.1957. у Београду

- Установа где је запослен: Медицински факултет, Универзитет у Београду,

Универзитетска дечја клиника

- Звање/радно место: ванредни професор,

лекар специјалиста дечје хирургије,

супспецијалиста кардиохирургије,

нaчeлник службe кардиохирургије

- Научна, односно уметничка област : Хирургија са анестезиологијом (дечја хирургија)

**2) - Стручна биографија, дипломе и звања**

*Основне студије:*

- Назив установе: Медицински факултет, Универзитет у Београду

- Место и година завршетка: Београд, 1982.

*Магистеријум:*

- Назив установе: Медицински факултет, Универзитет у Београду

- Место и година завршетка: Београд, 1997.

- Ужа научна, односно уметничка област: Хирургија са анестезиологијом (дечја хирургија)

*Докторат:*

- Назив установе: Медицински факултет, Универзитет у Београду

- Место и година одбране: Београд, 2004.

- Наслов дисертације: „Хируршко лечење критичне коарктације аорте код деце до три месеца класичном или *extended end-to-end* анастомозом”

- Ужа научна, односно уметничка област: Хирургија са анестезиологијом (дечја хирургија)

*Досадашњи избори у наставна и научна звања:*

* избор у звање асистента 1999. године, поново биран у исто звање 2003. и 2007. године
* избор у звање доцента 2008, поново биран у исто звање 2014. године
* избор у звање ванредног професора 2015. године, поново биран у исто звање 2021. године.

3) Испуњени услови за избор у звање **РЕДОВНОГ ПРОФЕСОРА**

**ОБАВЕЗНИ УСЛОВИ:**

|  |  |  |
| --- | --- | --- |
|  | *(заокружити испуњен услов за звање у које се бира)* | oценa / број година радног искуства |
| 1 | Приступно предавање из области за коју се бира, позитивно оцењено од стране високошколске установе |  |
| 2 | Позитивна оцена педагошког рада (најмање„добар“) у студентским анкетама током целокупног претходног изборног периода | 4,00 |
| 3 | Искуство у педагошком раду са студентима | 22 година |

|  |  |  |
| --- | --- | --- |
|  | *(заокружити испуњен услов за звање у које се бира)* | Број менторства / учешћа у комисији и др. |
| 4 | Ментор најмање два завршна рада |  |
| 5 | Учешће у најмање једној комисији за одбрану рада на последипломским студијама или у комисији за одбрану докторске дисертације |  |
| 6 | Ментор најмање једног завршног рада *(за поновни избор ванр. проф)* |  |
| 7 | Учешће у најмање једној комисији за одбрану рада на последипломским студијама или у комисији за одбрану докторске дисертације *(за поновни избор ванр. проф)* |  |
| 8 | Ментор најмање три завршна рада | 4 дипломска рада  3 последипломска рада |
| 9 | Учешће у најмање две комисије за одбрану рада на последипломским студијама или у комисији за одбрану докторске дисертације | 3 дипломска рада  4 последипломска рада |
| 10 | Менторство у изради најмање једне докторске дисертације | 2 докторске дисертације |

|  |  |  |  |
| --- | --- | --- | --- |
|  | *(заокружити испуњен услов за звање у које се бира)* | Број радова, саопштења, цитата и др | Навести часописе, скупове, књиге и друго |
| 11 | Објављен један рад из категорије М21, М22 или М23 из научне области за коју се бира, са кумулативним импакт фактором најмање један. |  |  |
| 12 | Објављена три рада из категорије М21, М22 или М23 са кумулативним импакт фактором најмање два из научне области за коју се бира, од којих најмање два рада у последњих пет година. Кандидат треба да буде најмање у једном раду први аутор или носилац рада. |  |  |
| 13 | Саопштена три рада на међународним или домаћим научним скуповима (категорије М31-М34 и М61-М64). |  |  |
| 14 | Оригинално стручно остварење или руковођење или учешће у научноистраживачким или стручним пројектима. | 1 пројекат | Сарадник на пројекту МНТРС бр 1333 под називом: „Електронско-микроскопска и имунохисто-хемијска истраживања ћелијских ентитета и екстрацелуларног матрикса артеријских крвних судова у обољенима“, период 2002-2005. година, руководилац проф др Весна Лачковић |
| 15 | Одобрена књига из релевантне области, одобрен уџбеник за ужу област за коју се бира или поглавље у одобреном уџбенику за област за коју се бира, монографија, практикум или збирка задатака (са ISBN бројем) објављени од првог избора у наставно звање. |  |  |
| 16 | Објављен један рад из категорије М21, М22 или М23 у периоду од последњег избора из научне области за коју се бира *(за поновни избор ванр. проф)*. |  |  |
| 17 | Саопштена три рада на међународним или домаћим научним скуповима (категорије М31-М34 и М61-М64) у периоду од последњег избора *(за поновни избор ванр. проф).* |  |  |
| 18 | Објављено шест радова из категорије М21, М22 или М23 са кумулативним импакт фактором најмање четири из научне области за коју се бира, три рада у последњих пет година. Кандидат треба да буде најмање у два рада први аутор или носилац рада. | 25 радова (ИФ 33,702)  (у последњих пет година 14 радова, ИФ 21,737). Први аутор или носилац у 5 радова | Srp Arh Celok Lek,  Interact Cardiovasc Thorac Surg, Cardiol Young,  Mol Cell Biochem,  Pediatr Cardiol,  J Clin Med,  Rom J Morphol Embryol,  J Thorac Cardiovasc Surg,  Ann Thorac Surg |
| 19 | Цитираност од 10 хетеро цитата. | 124  183 | Scopus: h-indeks 6  Reasearch Gate: h-indeks 7 |
| 20 | Саопштено пет научних радова на међународним или домаћим научним скуповима, од којих један мора да буде пленарно предавање на међународном или домаћем научном скупу (категорије М31-М34 и М61-М64) или предавање по позиву | 77 радова  М31 – 1  М34 – 16  М61 – 7  М64 – 53 | 44 Annual Meeting of the AEPC, Innsbruck Austria. Cardiology in the Young 2010; 45th Annual Meeting of the AEPC, Granada Spain. Cardiology in the Young 2011; Heart Failure Congress 2012. Belgrade, European Journal of Heart Failure Supplement 2012; EAPS Congress 2016 (European Journal of Pediatrics 2016); ESC Congress 2019 together with World Congress of Cardiology (European Heart Journal, October 2019); XXII конгрес Удружења кардиолога Србије 2019; The 20 years anniversary symposium of Zan Mitrev clinic. Skopje, Republika Severna Makedonija, 2020. |
| 21 | Књига из релевантне области, одобрен уџбеник за ужу област за коју се бира, поглавље у одобреном уџбенику за ужу област за коју се бира или превод иностраног уџбеника одобреног за ужу област за коју се бира, објављени у периоду од избора у наставничко звање. | 6 поглавља у уџбеницима  (од избора у наставничко звање) | Hirurgija za studente, Medicinski fakultet Univerziteta u Beogradu, CIBID; HIRURGIJA odabrana poglavlja, Novi Sad 2009; Kardiologija. Beograd: Zavod za udžbenike; 2011; Istorija kardiohirurgije u Srbiji. Oxford’s Book; Beograd 2017; Histologija i embriologija kardiovaskularnog i limfnog vaskularnog sistema – klinički značaj. Crnogorska akademija nauka i umjetnosti i Klinički centar Crne Gore, Podgorica, 2020. |
| 22 | Број радова као услов за менторство у вођењу докт. дисерт. – (стандард 9 Правилника о стандардима...) | 12 радова | Pediatr Cardiol, Clin Biochem, Arch of Biol Sci, Ann Thorac Surg, Turk Fiy Tip Rehab Derg, Interact Cardiovasc Thorac Surg, Cardiol Young, Mol Cell Biochem, Pediatric Cardiac Surgery, Rom J Morphol Embryol, J Thoracic Cardiovasc Surg |

**ИЗБОРНИ УСЛОВИ:**

|  |  |
| --- | --- |
| *(изабрати 2 од 3 услова)* | *Заокружити ближе одреднице*  *(најмање пo једна из 2 изабрана услова)* |
| 1. Стручно-професионални допринос | *Дефинише сваки факултет у оквиру групације*  1. Ангажованост у спровођењу сложених дијагностичких, терапијских и превентивних процедура.  2. Број и сложеност дијагостичних, терапијских и превентивних процедура, које је кандидат увео, или је учествовао у њиховом увођењу.  3. Број одржаних програма континуиране медицинске едукације који нису оцењени оценом мањом од 3,75 од стране полазника. |
| 2. Допринос академској и широј заједници | 1. Значајно струковно, национално или међународно признање за научну или стручну делатност.  2. Чланство у стручним или научним асоцијацијама у које се члан бира или које имају ограничен број чланова.  3. Чланство у страним или домаћим академијама наука.  4. Уређивање часописа или монографија признатих од стране ресорног министарства за науку.  5. Председавање националним или међународним струковним или научним асоцијацијама.  6. Руковођење или ангажовање у националним или међународним научним или стручним организацијама.  7. Руковођење или ангажовање у националним или међународним институцијама од јавног значаја. |
| 3. Сарадња са другим високошколским, научноистраживачким установама, односно установама културе или уметности у земљи и  иностранству | Мобилност:  **Мобилност:**  - за избор у звање доцента:  1. Учествовање на међународним курсевима или школама за ужу научну област за коју се бира.  2. Постдокторско усавршавање у иностранству.  3. Студијски боравци у научноим институцијама у земљи - иностранству.  4. Предавања по позиву или пленарна предавања на акредитованим скуповима у земљи.  5. Учешће у међународним пројектима.  **- за избор у звање ванредног и редовног професора:**  1. Предавања по позиву или пленарна предавања на међународним акредитованим скуповима у земљи и иностранству.  2. Стечено звање гостујућег професора или гостујућег истраживача у високошколским установама и научноистраживачким организацијама у иностранству.  3. Предавање по позиву.  4. Учешће или руковођење међународним пројектима.  5. Интернационализација постојећих студијских програма у оквиру високошколске установе.  6. Извођење наставе или менторство у заједничким међународним студијским програмима. |

ЗА СТРУЧНО-ПРОФЕСИОНАЛНИ ДОПРИНОС:

***Ангажованост у спровођењу сложених дијагностичких, терапијских и превентивних процедура***

Кандидат је основао Службу за кардиохирургију у оквиру Универзитетске дечје клинике крајем 1998. године. До сада је самостално оперисао или асистирао преко 5000 пацијената са урођеним манама срца.

У Јединици кардиохируршке интензивне неге самостално изводи све дијагностичко-терапијске процедуре и инвазивне процедуре у терапији и мониторингу деце са урођеним манама срца.

Његова лидерска компетентност је доказана успешним клиничким пројектима увођења операција које до сада нису рађене у земљи. То се пре свега односи на пројекат лечења транспозиције великих артерија анатомском корекцијом (операција *arterijski switch*), ALCAPA корекције аномалног исходишта леве коронарне артерије из плућне артерије, затим пројекат Фонтанове циркулације (операција екстракардијални *Fontan*), пројекат *truncus arteriosus*-а (модификације *Rastelli* операције). Увео је у рутинску праксу Rossovu операцију као и Ozaki процедуру код деце са болестима аортне валвуле. Такође, последњих година је уведена *Norwood*-ова операција код пацијената са хипоплазијом левог срца.

Кандидат је заслужан за пројекат увођења механичке потпоре циркулацији пацијентима са кардиореспираторном инсуфицијенцијом (*ECMO*). Велики допринос се огледа у упорности да у тешким условима створи један високо квалификован тим који се обучавао у најреферентнијим установама у Европи и као резултат, *ECMO* је први пут успешно примењен код педијатријског пацијента у Србији октобра 2014. године. Ови пројекти су дали значајан допринос здравственој делатности и унапређењу струке.

**ЗА ДОПРИНОС АКАДЕМСКОЈ И ШИРОЈ ЗЕЈЕДНИЦИ:**

***Знaчajнo струкoвнo, нaциoнaлнo или мeђунaрoднo признaњe зa нaучну или стручну дeлaтнoст***

**НАГРАДА ГРАДА БЕОГРАДА** за 2013. год. за “ХИРУРГИЈА - уџбеник за студенте” Проф. др Живан Максимовић и група аутора, Издавач ЦИБИД Медицинског факултета Универзитета у Београду. Треће измењено и допуњено издање 2013, ISBN - 978-86-7117-425-1.

***Рукoвoђeњe или aнгaжoвaњe у нaциoнaлним или мeђунaрoдним нaучним или стручним oргaнизaциjaмa***

*Чланство у професионалним удружењима*: Српско лекарско друштво; Удружење кардиоваскуларних хирурга Србије; Удружење дечјих хирурга Србије; Европско удружење дечјих хирурга (EUPSA - European Pediatric Surgeons’ Association); European Society of Cardiology (ESC).

ЗA СAРAДЊУ СA ДРУГИМ ВИСOКOШКOЛСКИМ, НAУЧНO-ИСТРAЖИВAЧКИМ УСТAНOВAМA У ЗEМЉИ И ИНOСТРAНСТВУ - МOБИЛНOСТ:

***Студиjски бoрaвци у нaучнoистрaживaчким институциjaмa у зeмљи или инoстрaнству***

* Провео једну годину (1989-1990) на одељењу кардиоторакалне хирургије у *The Great Ormond Street Hospital for Sick Children*, Лондон, УК, у циљу стручног усавршавања из области хирургије урођених мана срца. Учествовао у третману најсложенијих урођених мана срца, укључујући и програм трансплантације срца, као и срца и плућа. Током наредних година боравио је у истом центру у неколико наврата (семинари, *workshop*-ови, курсеви) до месец дана, а у циљу континуираног усавршавања.
* У оквиру *CME* 2003. године присуствовао *workshop* -у “*Focus on congenital cardiac surgery*”: *Second live symposium* у Лајпцигу и 2006.године *4th international combined live symposium* “*Focus on congenital cardiac surgery*” у Минхену.

***Прeдaвaњa пo пoзиву или плeнaрнa прeдaвaњa нa домаћим и мeђунaрoдним aкрeдитoвaним скупoвимa у зeмљи и инoстрaнству***

* Четири пута је као предавач по позиву учествовао у Југословенској педијатријској школи Удружења педијатара Србије и Црне Горе, где је говорио о различитим аспектима хируршког лечења урођених мана срца, током 1997, 1998, 2000. и 2005. године
* **Илић С**: Кардиохируршке интервенције код цијаногених срчаних мана. Округли сто: ЦИЈАНОГЕНО НОВОРОЂЕНЧЕ у оквиру Дана Универзитетске дечје клинике, октобар 2001. годин**е**
* **Илић С:** Хируршко лечење урођених срчаних мана у неонаталном периоду. Педијатријска кардиологија – питајте експерта. I Конгрес кардиолога Републике Српске са међународним учешћем, Бања Лука, Република Српска, БиХ, октобар, 2005.
* Предавач по позиву: **Ilić S**: Surgical strategies for children and adolescents with isolated aortic valve disease. The 20 years anniversary symposium of Zan Mitrev clinic. Skopje, Republika Severna Makedonija, mart 2020. godine.

***Учeшћe или рукoвoђeњe мeђунaрoдним прojeктимa***

1. Сарадња са *The Hospital for Sick Children, Great Ormond Street*, Велика Британија, у виду менторства млађим лекарима са Универзитетске дечје клинике који су одлазили на дужа или краћа стручна усавршавања из области педијатријске кардиохирургије (др Бранко Мимић) и педијатријске интензивне неге (др Ирена Вулићевић).
2. Сарадња са Др *Bruno Murzi*, *Massa*, Италија, у циљу унапређења лечења деце са комплексним урођеним манама срца, пре свега аномалијама митралне валвуле (септембар 2012. године, јул 2013. године и децембар 2014. године). Сарадња је подржана од стране РФЗО у оквиру програма довођења иностраног стручњака.
3. Сарадња са др *Martin Kostolny*, *The Hospital for Sick Children, Great Ormond Street, London*, Велика Британија. Хируршко лечење деце са комплексним урођеним срчаним манама (мај 2013. године - конгенитална коригована транспозиција великих крвних судова, фебруар 2014. године - атрезија плућне артерије, вентрикуларни септални дефект и аортопулмоналне колатерале, септембар 2014. године - атрезија плућне артерије, вентрикуларни септални дефект и аортопулмоналне колатерале, март 2015. године – *Ross*-ова операција). Сарадња је такође подржана од стране РФЗО у оквиру програма довођења иностраног стручњака.
4. Дугогодишња сарадња са проф. *Afksendyos Kalangos* са Универзитетске клинике у Женеви и фондацијом “*Hearts for All*”. Проф. *Kalangos* је посетио Универзитетску дечју клинику 8 пута у претходних 7 година и том приликом оперисао преко 20 пацијената са најкомплекснијим урођеним манама срца. Основни циљеви ове сарадње су: унапређење лечења пацијената са урођеним срчаним манама (*Ross*-ова процедура, *Ebstein*-ова аномалија, “*Suturless repair of pulmonary veins obstruction*”…), започињање програма за лечење одраслих са урођеним срчаним манама (*GUCH* програм), као и техничко оспособљавање јединице за механичку потпору пацијената са кардиореспираторном инсуфицијенцијом и помоћ у развоју националног *ECMO* центра на Универзитетској дечјој клиници.
5. Сарадња са проф. др Бојаном Биочином и три радне посете Одељењу кардиохирургије КБЦ Ребро, Загреб, а све у циљу едукације кадра и започињања *ECMO* програма на УДК. Као резултат ове сарадње, *ECMO* је први пут успешно примењен код педијатријског пацијента у Србији октобра 2014. године.
6. Сарадња са Центром за срце Клиничког центра Универзитета Сарајево у оквиру Међународног медицинског програма (IMP) из Шведске и Међународном организацијом за избеглице (IOM) од 2013. године.
7. Сарадња са Медицинским факултетом у Скопљу и Министарством здравља Републике Северне Македоније ради едукације, практичног тренинга у области дечије кардиохирургије у оквиру *Програмата за превенција на кардиоваскуларни болести (КВБ) во Република Северна Македонија*.

Члан комисије одређене од стране Медицинског факултета у Скопљу за полагање супспецијалистичког испита из Дечје кардиохирургије колеге др Владимира Чадиковског.

**III - ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс за избор једног наставника у звање редовног професора за ужу научну област Хирургија са анестезиологијом (дечја хирургија) пријавио се један кандидат др Слободан Илић, досадашњи ванредни професор на Катедри хирургије са анестезиологијом, лекар специјалиста дечје хирургије и супспецијалиста кардиохирургије.

На основу приложене документације и личног познавања кандидата, а обзиром на досадашњи педагошки рад, научно-истраживачки рад и самопрегоран рад као клиничара-хирурга, уз врло добре карактеристике добијене од студената, комисија сматра да је кандидат формиран и профилисан дечји хирург са широким дијапазоном рада у области дечје хирургије и кардиохирургије. Од свих раније наведених посебно се издваја континуитет поменутих активности и то истим квалитетом и продуктивношћу како по избору и реизбору у асистента, тако и након избора у звање доцента и ванредног професора.

Комисија је закључила да кандидат др Слободан Илић испуњава све услове предвиђене Законом о високом образовању и критеријуме предвиђене Правилником о условима и поступку избора наставника и сарадника на Медицинском факултету у Београду за избор у звање редовног професора.

Из горе наведених разлога комисија има задовољство да једногласно предложи ДР СЛОБОДАНА ИЛИЋА за избор у звање РЕДОВНОГ ПРОФЕСОРА за ужу научну област ХИРУРГИЈА СА АНЕСТЕЗИОЛОГИЈОМ (дечја хирургија) на Медицинском факултету Универзитета у Београду.

У Београду, 15.06.2021. године

ПОТПИСИ ЧЛАНОВА КОМИСИЈЕ

1. Проф. др Даница Грујичић, редовни професор Медицинског факултета Универзитета у Београду
2. Проф. др Мирослав Ђорђевић, редовни професор Медицинског факултета Универзитета у Београду
3. Проф. др Анђелка Славковић, редовни професор Медицинског факултета Универзитета у Нишу